
Eltérések listája

Kedvezményezett: Budapest Főváros Önkormányzata

Postacím: Budapest, Postafiók 1840

Székhely: 1052 Budapest, Városház u. 9-11.
Aláírásra jogosult képviselő: Dr. Demszky Gábor
A Kedvezményezett által benyújtott, KMOP-2.3.1/B-08-2009-0008 azonosító számon regisztrált pályázatban és a hozzá kapcsolódó mellékletekben foglaltakhoz képest a Projekt műszaki tartalma az alábbi eltérésekkel valósítandó meg:

Bíráló Bizottsági döntés alapján:
· A projektmenedzsment-szervezetet, annak felépítését, feladatait, a résztvevő személyeket külön-külön és egységesen is mutassa be Budapest Főváros Önkormányzata minden közösségi közlekedési projektje tekintetében, a kapacitás-megosztás és a munkaszervezés megfelelő alátámasztása érdekében, valamennyi projekt-menedzsment szervezetet érintő közösségi támogatásból megvalósuló projektje tükrében

Kifejtés:

Projekt menedzsment szervezet bemutatása:

A Fővárosi Közgyűlés 2008. június 26-i ülésén, a 1070/2008. (VI.26.) sz. határozatában úgy döntött, hogy a Főpolgármesteri Hivatal szervezetén belül, az európai unió társfinanszírozásában megvalósuló projektek végrehajtására létrehoz egy Projekt Megvalósító Egységet (PME), amely két szinten működik:

(a)
a Főjegyzői Irodán belül működő Központi EU Projekt Megvalósító Alosztály

(PME – központi egység)

(b)
a mindenkori projektek végrehajtásához kapcsolódó, szakmai ügyosztályokon elhelyezkedő alosztályok (PME – ágazat szakmai egység), jelen projekt esetében a Közlekedési Ügyosztály Közlekedési Projekt Megvalósító Alosztálya.

A Fővárosi Önkormányzat kellő munkaerő-állománnyal rendelkezik ahhoz, hogy el tudja látni a megvalósítási fázis Projekt Menedzsment Egységét.

A központi és az ágazat szakmai egység együttműködése, hatékony munkamegosztás:

A központi egység a projekt végrehajtásáért felelős ügyosztályok keretében működő ágazat szakmai egységgel közösen, jól elhatárolt és szabályozott munkamegosztásban végzi az érintett projektek támogatási szerződéseinek megkötését követően a napi operatív menedzsment tevékenységet, így ellátja a szervezési-, közbeszerzési-, műszaki-, jogi-, és pénzügyi lebonyolítás biztosításával, a koordinációval, adminisztrációval, valamint a monitoring adatszolgáltatással kapcsolatos feladatokat.

Projekt műszaki végrehajtása:

A projekt operatív végrehajtásáért, ezen belül a közbeszerzési eljárások előkészítéséért, a műszaki specifikáció meghatározásáért, a műszaki megvalósulásáért, továbbá a kivitelezővel, a független mérnökkel és a lebonyolítóval való kapcsolattartásért, a műszaki teljesítési igazolások kibocsátásáért az ágazat szakmai egység (Közlekedési Ügyosztály Közlekedési Projekt Megvalósító Alosztálya) a felelős.

Projekt végrehajtásához szorosan kapcsolódó egyéb, nem műszaki jellegű feladatok:

A támogatási szerződés megkötését követően a központi egység a közreműködő szervezetek és az egyéb érintettek (NFÜ, EKKE stb.) kapcsolattartója. Így felelős többek között a közbeszerzési eljárásokkal kapcsolatos tájékoztatási kötelezettségek megfelelő biztosításáért.

A projektek végrehajtási és fenntartási időszaka alatt a projekthez kapcsolódó, a támogatási szerződésben vállalt tájékoztatási követelmények megvalósulásának és szabályszerűségének ellenőrzését, továbbá a horizontális szempontoknak való megfeleltetést a központi egység végzi.

Pénzügyi ellenőrzés:

A projektek végrehajtási időszaka alatt a pénzügyi ellenőrzés két szinten valósul meg: egyrészt a projekt végrehajtásáért felelős ügyosztállyal együttműködve végzi az ágazat szakmai egység, másrészt pedig a központi egység, amely szükség szerint külső szakértőt (pl.: számviteli ellenőrzést végző könyvvizsgálót) is bevon az ellenőrzésbe.

Kifizetési kérelem:

Kifizetési kérelem benyújtásának esedékességekor az ágazat szakmai egység adatszolgáltatása alapján a központi egység állítja össze a kifizetési kérelmet és a kapcsolódó dokumentációt, azt a támogatási szerződésben foglaltaknak megfelelteti, majd ezt követően megküldi a közreműködő szervezetnek. 

Projekt Előrehaladási Jelentés/Záró Projekt Előrehaladási Jelentés:

A támogatási szerződésekben foglaltaknak megfelelően, valamint a hazai és uniós jogszabályok figyelembevételével, az ágazat szakmai egység adatszolgáltatása alapján a központi egység állítja össze a projekt előrehaladási jelentéseket és a zárójelentést, és megküldi azt a közreműködő szervezeteknek. Hiánypótlás esetén annak határidőben történő elintézéséről gondoskodik.

Támogatási szerződés módosítása:

A központi egység az ágazat szakmai egységgel együttműködve kezdeményezi és előkészíti a támogatási szerződések, pénzlehívási ütemtervek esetleges módosítását, az ezzel kapcsolatos – a közreműködő szervezet és a pályázó közötti – adminisztrációt lefolytatja.

A Projekt Menedzsment Egység működése 

A projektjavaslat megvalósítási fázisában a projektmenedzsment szervezet projektorientált szervezetként fog működni:

· A létrehozandó projektorientált szervezet stratégiai fontosságúnak tekinti jelen projekt sikerét, és e cél érdekében fejleszti szervezete struktúráit és kultúráját.

· A módszertani, szervezeti, kompetencia, infrastruktúra és információ technológia területeket maximálisan támogatja projekt orientált eszközök alkalmazásával.

· Ezen szervezeti egység magába integrálja a projektfeladatok elvégzésében érintett funkcionális tevékenységeket. Ez az integráció kizárólag a projekt időtartamára és a szükséges kapacitásokra jön létre.

A projektorientált szervezet feladatai (minden funkcionális területi szinten) a következők a projekt megvalósítási szakaszban:

· Projektmenedzsment szervezet hatékony működtetése

· A közbeszerzési eljáráshoz szükséges előkészítő tevékenységek végrehajtása és koordinálása 

· Közbeszerzési eljárás végrehajtása és koordinálása, 

· Szerződéskötések lebonyolítása 

· A közbeszerzés tárgyát képző tevékenység végrehajtásának koordinálása

· Operatív tevékenységek ellátása

· A projekt pénzügyi hátterének nyomon követése 

· Dokumentálás 
· Ellenőrzés

· Szakmai segítségnyújtás

· Lakossági tájékoztatás

· Kommunikáció

· Kockázatkezelés

· Döntéshozatal

A projekt lebonyolító team állandó tagjai: 1 fő projektmenedzser, 1 fő pénzügyi projektreferens, 1 fő műszaki projektreferens. Emellett a projektmenedzsment munkáját további műszaki szaktanácsadó, jogi és közbeszerzési tanácsadók segítik.

A projektmenedzsment általánosan felelős a projekt megvalósításáért, így a projekt lebonyolításának napi operatív menedzselési, adminisztratív és koordinatív feladatait látják el.

A projektmenedzser feladata a közreműködők koordinálása, a Fővárosi Önkormányzat szakmai érdekeinek kellő mértékű érvényesülésének biztosítása. Munkája során szorosan együttműködik a Főpolgármesteri Hivatal kijelölt szervezeteivel, munkatársaival. Elsődleges felelőssége a projektek megvalósításának teljes körű menedzsmentje, a projekt lebonyolításának napi operatív koordinációs feladatainak ellátása. Felügyeli a (döntés)előkészítő és ellenőrzési tevékenységet, támogatja a közbeszerzési és pénzügyi folyamatok lebonyolítását. A projektmenedzser felelős a projekt adminisztratív oldalának mindennapi irányításáért, a projekt beruházási célokmányában és engedélyokiratában meghatározott célok teljesítéséért és az ugyanott meghatározott műszaki, pénzügyi és határidő feltételek betartásáért. Koordinálja a projekt megvalósítását kísérő jelentések elkészítését, majd követő monitoring feladatok ellátását. Mindezek érdekében folyamatos kapcsolatot tart a Közreműködő Szervezettel és az NFÜ-vel. 

A projektreferensek feladata a projekt szakmai tartalmának nyomon követése, a határidők betartása. A projektreferensek szorosan együttműködnek a projektmenedzserrel, és a referens közvetlenül jelent a projekt előrehaladásáról a projektmenedzsernek. 

A projekt lebonyolító team tagjai:

Projektmenedzser: Novák Lajos, Központi Projekt Megvalósító Alosztály

Végzettsége: okleveles gépészmérnök (BME), marketing-menedzser szakokleveles mérnök (JPTE), közgazdasági szakokleveles menedzser (MBA)

Szakmai tapasztalatok:

· 1998 – 2003 Beruházási osztályvezető – Honvédelmi Minisztérium

Feladatai közé tartoztak a hazai és külföldi tender kiírások irányítása, hazai és nemzetközi pályázatok bonyolítása, kivitelezők pályáztatása, szerződéskötések, költségvetés-tervezés, időarányos költségkeret felhasználás biztosítása és felügyelete, kapcsolattartás a NATO szakmai szervezeteivel és külföldi tervező cégekkel.

· 2007 – 2008 Fejlesztési igazgató – OVIBER Kft.

Fő feladata volt a „Győr-Gönyü Országos Közforgalmú Kikötő Intermodális Központ közlekedési kapcsolatainak fejlesztése KIOP-2.2.2.-2005-04-0001/1” projekt irányítása mérnök-lebonyolítói konzorcium projekt-vezetőjeként.

· Jelenleg projekt koordinátor a Főjegyzői Iroda, Központi EU Projekt Megvalósító Alosztályán. 

Feladatai: Az Európai Unióból, illetve az EGT-ből származó támogatások felhasználásával megvalósuló projektek lebonyolításával, felügyeletével, szabályozásával kapcsolatos műszaki referensi feladatok ellátása; jelentések, elemzések készítése, adatszolgáltatási tevékenység ellátása. Koordinációs szinten részt vesz a főváros európai uniós forrás felhasználásával megvalósítandó projektjei előkészítésében és elindításában, közreműködik a megvalósítandó európai uniós projektek összefogásában, azok végrehajtásában. Részt vesz a projektek napi operatív menedzselésében, belső ellenőrzésében, monitoringjában. Kapcsolattartás az Európai Unióból, illetve az EGT-ből származó támogatások felhasználásának lebonyolításában részt vevő intézményekkel, különösen a közreműködő szervezetekkel, a Nemzeti Fejlesztési Ügynökség szervezeti egységeivel, együttműködés az ellenőrzést végző szervezetekkel.


Elérhetőségek: 

· telefon:

(06) 1 327 1546

· fax:

(06) 1 327 1899

· e-mail:

novakla@budapest.hu 

Pénzügyi projektreferens: Jezernicky Réka, Közlekedési Ügyosztály/Közlekedési EU Projektek Megvalósító Alosztály, pénzügyi projektreferens
Feladata a Projekttel kapcsolatosan: Részt vesz a projekt pénzügyi lebonyolításában (a szükséges anyagok elkészítésében és összeállításában), illetve ellenőrzésében.

Végzettség: okleveles közgazdász

Szakmai tapasztalatok: 2003-2007 Projektreferens - LLanden Consulting Kft.; 2007-2008 Projektmenedzser - Global - Tender Kft. 

Hazai, társfinanszírozott és az Európai Unió által kiírt pályázatok figyelése (felkutatása), pályázatok készítése. Nyertes pályázatok monitoringja (kifizetés-igénylések, projekt előrehaladási (illetve záró), és fenntartási jelentések készítése, ezeket megelőzően a Támogatási Szerződés megkötéséhez szükséges dokumentáció összeállítása)

Szakmai tapasztalat az alábbi pályázati területeken:

AVOP, GVOP, HEFOP, ROP, INTERREG, TRFC, OFA, SZVP, SZTP, Norvég Alap, e-Content+, GOP, TÁMOP, TIOP, ROP

Jelenleg a Közlekedési Ügyosztály/Közlekedési EU Projektek Megvalósító Alosztályán pénzügyi-projektreferensként a támogatásban részesült projektek pénzügyi lebonyolításában vesz részt.

Műszaki projektreferens: Molnár Alvián

Végzettség: okleveles építőmérnök (BME), szakközgazdász

Szakmai tapasztalatok: 

· 1991-2006  Projektfelelős – Belügyminisztérium

Feladatai közé tartoztak a tervpályázatokban, szakági terveztetési folyamatokban, közbeszerzési eljárásokban való részvétel, szerződéskötések előkészítése és kivitelezések, műszaki ellenőrzések felügyelete. Továbbá beruházói érdekek képviselete, irányítási és szervezési tevékenység a beruházási alapokmányok elkészítésétől kezdve az üzembe helyezések lezárásáig.

2006-től 2009-ig az Igazságügyi és Rendészeti Minisztériumban szakértői közreműködés az EU támogatásból megvalósuló shengeni övezethez való csatlakozás fejlesztéseiben. 

· Jelenleg a Közlekedési Ügyosztály/Közlekedési EU Projektek Megvalósító Alosztályán műszaki projektreferens.

Feladatai: Közreműködés a tervezőkkel, a lebonyolítókkal, a műszaki ellenőrökkel, és a kivitelezőkkel. A pénzügyi munkatársakkal való együttműködés. A projekt kívánt ütemben történő végrehajtásának folyamatos, naprakész, az útvonalterveket figyelembe vevő irányítása. Jelentések előkészítése, a szükséges szervezési munkák végrehajtása.

· A projekt elszámolható költségeinek összege a Bíráló Bizottság döntésének megfelelően 255.026.005 Ft-ra módosult. A projekt költség-összetétele szintén a BB által meghatározottak szerint módosult, az igényelt támogatás összege – 85% támogatási intenzitás mellett – 216.772.104 Ft-ra változott.
· A projekt elszámolható költségeinek ütemezése – összhangban a projekt tevékenység ütemezésével – a pályázatban foglaltakhoz képest az 1. sz. mellékletben foglaltak szerint módosul.

· A projekt tevékenység ütemezése – összhangban a projekt elszámolható költségeinek ütemezésével – a pályázatban foglaltakhoz képest a 10. sz. mellékletben foglaltak szerint módosul.
· A projekt alábbi számszerűsíthető eredményei a Pályázati Adatlapon foglaltaktól eltérően 2009 helyett 2010-ben teljesülnek: Kialakított autóbusz-folyosók/-sávok hossza; Előnyben részesítésbe bevont csomópontok száma; Akadálymentesített megállók száma. A változás oka a Projekt Adatlapon tévesen szereplő adat javítása. A Megvalósíthatósági Tanulmány a helyes étékekkel került benyújtásra. A módosítás csak technikai jellegű, az indikátorok célértékeiben nem jelent változást.
· Minden egyéb műszaki tartalom változatlan marad.

A Közreműködő Szervezet által 2011. augusztus 3-án jóváhagyott műszaki tartalom változás.
………………………………………………

